KZN-man vas oor ma se moordArgieffoto ŉ Man is in hegtenis geneem in verband met moord op Cindy Bailey (40), ŉ ma van KwaMashu in Durban, KwaZulu-Natal. Bailey is vroeër dood aangetref onder ŉ boom langs haar huis in J Section in KwaMashu. Sy is na bewering verwurg en haar rok is in haar mond gedruk. “Beamptes het Vrydag onverpoosd gewerk om die saak op te los en ŉ 19-jarige verdagte is in hegtenis geneem,” het kol. Thembeka Mbhele, woordvoerder van die polisie, gesê. Die man sal binnekort in die Ntuzuma-landdroshof verskyn op aanklag van moord. Mbhele het gesê ŉ nadoodse ondersoek sal die oorsaak van Bailey se dood bepaal en ook of sy verkrag is.